polyglot-tagger/wikipedia-language-snippets-filtered huggingface dataset:
സമരങ്ങൾ, പ്രകടനങ്ങൾ, മാർച്ചുകൾ, സമ്മേളനങ്ങൾ തുടങ്ങിയ സുസ്ഥിര ജനപ്രതിരോധ മാർഗ്ഗങ്ങളിലൂടെയും വിവിധ സാമുഹ്യ മാധ്യമങ്ങളിലൂടെയും ജനകീയ കൂട്ടായ്മകൾ സൃഷ്ടിച്ചും ബോധവൽക്കരണം നടത്തിയുമായിരുന്നു പ്രതിഷേധക്കാർ സർക്കാറിന്റെ അടിച്ചമർത്തലിനേയും ഇന്റർനെറ്റ്നിരോധത്തെയും നേരിട്ടത്.
ചൂരവർഗ്ഗത്തിൽ ഭൂരിഭാഗവും ഉഷ്ണമേഖലാ സമുദ്രങ്ങളിലാണ് വസിക്കുന്നത്, എന്നാലും ശീതസമുദ്രത്തിലും ചില ചൂരകൾ ആവസിക്കുന്നുണ്ട്. . പല വലിപ്പത്തിലുള്ള ചൂരകളുണ്ട്. ഏറ്റവും വലിയ ഇനം പസിഫിക്ക് ബ്ലൂഫിൻ ട്യൂണയാണ് ഇവയ്ക്ക് നാലുമീറ്റർ വരെ നീളവും എണ്ണൂറു കിലോഗ്രാം വരെ തൂക്കവും ഉണ്ടാകും . മഹാഭൂരിപക്ഷം മത്സ്യങ്ങളെയും പോലെ ചൂരയും ചെകിള വഴിയാണ് ശ്വസിക്കുന്നത്. എന്നാൽ ഭൂരിപക്ഷം മത്സ്യങ്ങളെയും പോലെ ഇവയ്ക്ക് ചെകിളയ്ക്കുമേലേക്ക് വെള്ളം പമ്പ് ചെയ്യാനുള്ള കഴിവ് ഇല്ലാത്തതിനാൽ ഇവ ശ്വസിക്കാൻ വേണ്ടി സദാ നീന്തിക്കൊണ്ടേയിരിക്കണം .
ആഗോള മത്സ്യ വിപണിയിൽ ചെമ്മീൻ കഴിഞ്ഞാൽ ഏറ്റവും വിറ്റുവരവുള്ള സമുദ്ര ഭക്ഷ്യവിഭവം ചൂരയാണ് . ജപ്പാനാണ് ചൂരയുടെ ഏറ്റവും വലിയ ഇറക്കുമതി ചെയ്യുന്നത്. ഇന്ത്യയടക്കം നിരവധി രാജ്യങ്ങൾ ചൂര കയറ്റുമതി ചെയ്യുന്നുണ്ട്. ക്യാനിൽ അടച്ചും, മരവിപ്പിച്ചും ചൂര അന്താരാഷ്ട്ര കമ്പോളത്തിൽ വിൽപ്പനയ്ക്ക് എത്തുന്നു.
ചൂര എന്നത് എന്ന ജെനുസ്സിൽ പെട്ട എട്ടോളം വർഗ്ഗങ്ങൾക്ക് പൊതുവേ പറയുന്ന പേരാണ്‌. ഇവയ്ക്കു പുറമേ കുടുംബത്തിലെ മറ്റു ചില മത്സ്യങ്ങളെയും ചൂര എന്നു വിളിക്കുന്നു. . മലങ്കര-മലബാർ പ്രദേശങ്ങളിൽ സൂത, കുടുത, കേര, കുടുക്ക, വെള്ള കേരഎന്നും ഇവ അറിയപെടുന്നു.
മാംസഭോജിയായ ചൂരയുടെ മുഖ്യ ആഹാരം ചെറിയ മത്സ്യങ്ങൾ, ചെമ്മീൻ, ചെറിയ കടൽ ജീവികൾ എന്നിവയാണ്. വിവിയയിനം ചൂരകളുടെ ആയുർ ദൈർഘ്യവും പലതാണ്. അഞ്ചു മുതൽ പന്ത്രണ്ട് വർഷം വരെ ചൂരകൾ ജീവിക്കും
കേരളത്തിൽ കിട്ടുന്ന ചൂര മുഖ്യമായും മാംസത്തിന്‌ കറുത്ത നിറമുള്ളതും വെളുത്ത നിറമുള്ളതും ആണ്. കറുത്തത്‌ സൂതയെന്നും വെളുത്തത്‌ 'കേദർ' എന്നും മലബാർ പ്രദേശങ്ങളിൽ അറിയപ്പെടുന്നു.
ടാക്സോണമി പ്രകാരം ചൂര വർഗ്ഗത്തിലെ അല്ലെങ്കിലും കുടുംബത്തിലെ താഴെ പറയുന്ന മീനുകളെയും മലയാളത്തിൽ ചൂര എന്നും ആംഗലേയത്തിൽ ട്യൂണ എന്നും വിളിക്കുന്നു:
1820-കളിൽ എഡ്വേർഡ് റോപ്പൽ നൈൽ ഡെൽറ്റയിലെ മൻസാല തടാകത്തിന് സമീപം ഒരു പെൺ കാട്ടുപൂച്ചയെ ശേഖരിച്ചു. തോമസ് ഹാർഡ്‌വിക്കിയുടെ ഇന്ത്യൻ വന്യജീവികളുടെ ചിത്രങ്ങളുടെ ശേഖരത്തിൽ ഒരു ഇന്ത്യൻ കാട്ടുപൂച്ചയുടെ ആദ്യത്തെ ചിത്രം ഉൾപ്പെടുന്നു. 1830-ൽ ജോൺ എഡ്വേർഡ് ഗ്രേ വരച്ച ഇതിന് " " എന്ന് നാമകരണം ചെയ്തു. രണ്ടുവർഷത്തിനുശേഷം ഈജിപ്ഷ്യൻ കാട്ടിലെ പൂച്ചയുടെ പ്രത്യേകത തിരിച്ചറിഞ്ഞ് ജോഹാൻ ഫ്രീഡ്രിക്ക് വോൺ ബ്രാന്റ് എന്ന പേരിൽ ഒരു പുതിയ ഇനം നിർദ്ദേശിച്ചു. അതേ വർഷം ഏഷ്യാറ്റിക് സൊസൈറ്റി ഓഫ് ബംഗാളിന്റെ യോഗത്തിൽ പശ്ചിമ ബംഗാളിലെ മിഡ്‌നാപൂരിലെ കാടുകളിൽ നിന്നും പിടിക്കപ്പെട്ട ഒരു പൂച്ചയെ സ്റ്റഫ് ചെയ്ത് അവതരിപ്പിച്ചു. ഈ മാതൃക സംഭാവന ചെയ്ത ജെ. ടി. പിയേഴ്സൺ എന്ന പേര് നിർദ്ദേശിച്ചു. ഇതിന് ഫെലിസ് ചൗസിൽ നിന്ന് നിറത്തിൽ വ്യത്യാസമുണ്ടെന്ന് അദ്ദേഹം ചൂണ്ടിക്കാട്ടി. 1844-ൽ വിക്ടർ ജാക്വമോണ്ടിന്റെ സ്മരണയ്ക്കായി ഉത്തരേന്ത്യയിലെ ഡെറാഡൂൺ പ്രദേശത്തുനിന്നുള്ള ഒരു കാട്ടുപൂച്ചയെ ഇസിഡോർ ജിയോഫ്രോയ് സെന്റ്-ഹിലെയർ, ഫെലിസ് ജാക്വമോണ്ടി എന്ന പേരിൽ വിവരിച്ചു.
നീളമുള്ള കാലുകളുള്ള ഇടത്തരം വലിപ്പമുള്ള പൂച്ചയാണ് കാട്ടുപൂച്ച. നിലവിലുള്ള ഫെലിസ് ഇനങ്ങളിൽ ഏറ്റവും വലിയ പൂച്ചകളാണിവ. പൂച്ച നിൽക്കുമ്പോൾ തോൾ ഭാഗം വരെ ഏകദേശം 36 സെന്റീമീറ്റർ ഉയരമുണ്ട്. 2–16 കിലോഗ്രാം വരെയാണ് ഇവയുടെ ഭാരം. പടിഞ്ഞാറ് മുതൽ കിഴക്ക് വരെ എത്തുമ്പോൾ ഇവയുടെ ശരീര വലുപ്പം താരതമ്യേന കുറഞ്ഞു വരുന്നു. കിഴക്കൻ പ്രദേശത്തുള്ള ചെറിയ പൂച്ചകളുമായുള്ള മത്സരമാണ് ഇവയുടെ ഈ ഭാരക്കുറവിനു കാരണം. ശരീരത്തിന്റെ വലിപ്പം വടക്കൻ അക്ഷാംശങ്ങളിൽ നിന്ന് ഉഷ്ണമേഖലാ പ്രദേശങ്ങളിലേക്ക് എത്തുമ്പോൾ സമാനമായ കുറവ് കാണിക്കുന്നു. ആൺ-പെൺ രൂപവ്യത്യാസത്തിൽ പെൺപൂച്ചകൾ ആൺപൂച്ചകളേക്കാൾ ചെറുതും ഭാരം കുറഞ്ഞതുമാണ്. വളർത്തു പൂച്ചയുടേതിനേക്കാൾ ചെറുതായ വാലിലും ഉടനീളം രണ്ടു കറുത്തവരകളുണ്ട്. വാലിന്റെ അറ്റം കറുപ്പ് നിറമാണ്. നെറ്റിയിലും പുറംകാലിലും കാണുന്ന മങ്ങിയ ചുവപ്പുനിറം ഒഴിച്ചാൽ രോമക്കുപ്പായത്തിൽ ഇതിന് മറ്റ് അടയാളങ്ങളൊന്നുമില്ല.
തെക്കേ ഇന്ത്യയിൽ കാണപ്പെടുന്ന പൂച്ചകൾ പൊതുവേ ചാരനിറമുള്ളതാണ്. ഇവയിലെ ആണിന്റെ ശരീരം പുള്ളികളോ അടയാളങ്ങളോ നിറഞ്ഞവയായും കാണപ്പെടുന്നു. മുഖം നീണ്ടതും ഇടുങ്ങിയതുമാണ്. ഇവയുടെ വായും മൂക്കും ചേരുന്ന ഭാഗം വെളുത്ത നിറത്തിൽ കാണപ്പെടുന്നു. വലിയതും കൂർത്തതുമായ ചെവികൾക്ക് 4.5–8 സെന്റിമീറ്റർ വരെ നീളവും പിന്നിൽ ചുവപ്പ് കലർന്ന തവിട്ടുനിറവും ചേർന്നു കാണുന്നു. ഏകദേശം 15 മില്ലീമീറ്റർ നീളമുള്ള കറുത്ത രോമങ്ങളുടെ ഒരു ചെറിയ കൂട്ടം രണ്ട് ചെവികളുടെയും അഗ്രത്തിൽ നിന്ന് ഉയർന്നു കാണുന്നു. ഉൾഭാഗം മഞ്ഞ നിറത്തിലുള്ള കണ്ണുകളിൽ കൃഷ്ണമണിയ്ക്ക് ദീർഘവൃത്താകൃതിയാണ്. കണ്ണിന് ചുറ്റും വെളുത്ത വരകൾ കാണാം. കണ്ണുകളുടെ കോണിൽ നിന്നും ഇരുണ്ട വരകൾ മൂക്കിന്റെ വശങ്ങളിലേക്ക് നീളുന്നു. മൂക്കിന്റെ ഭാഗത്ത് ഇരുണ്ട അടയാളം ഉണ്ട്. കവിൾത്തടഭാഗത്ത് തലയോട്ടി വളരെ വിശാലമാണ്. അതിനാൽ പൂച്ചയുടെ തല താരതമ്യേന വൃത്താകൃതിയിൽ കാണപ്പെടുന്നു.
മാർജ്ജാര വംശത്തിലെ ഒരു വന്യ ഇനമാണ് കാട്ടുപൂച്ച അഥവാ കാട്ടുമാക്കാൻ (കേരളത്തിൽ പ്രാദേശികമായി കോക്കാൻ, കോക്കാൻപൂച്ച, പോക്കാൻ എന്നും അറിയപ്പെടുന്നു) മനുഷ്യരെ ഉപദ്രവിക്കാത്ത ഇവ നാട്ടിലിറങ്ങി വളർത്തുമൃഗങ്ങളെ ഭക്ഷണമാക്കാറുണ്ട്. മിഡിൽ ഈസ്റ്റ്, തെക്ക്, തെക്കുകിഴക്കൻ ഏഷ്യ, തെക്കൻ ചൈന എന്നിവിടങ്ങളിൽ കാണപ്പെടുന്ന ഒരു ഇടത്തരം വലിപ്പത്തിലുള്ള പൂച്ചയാണിവ. ഇടതൂർന്ന സസ്യജാലങ്ങളുള്ള ചതുപ്പുകൾ, കടൽത്തീരമേഖല, നദീതീരങ്ങൾ പോലുള്ള പ്രധാന തണ്ണീർതടങ്ങളിൽ ഇത് വസിക്കുന്നു. ഐ‌യു‌സി‌എൻ റെഡ് ലിസ്റ്റിൽ ഇതിനെ കുറഞ്ഞ ആശങ്കയുള്ള ഇനമായി ഉൾപ്പെടുത്തിയിട്ടുണ്ട്. ഇവയുടെ നാശം പ്രധാനമായും തണ്ണീർത്തടങ്ങൾ നശിപ്പിക്കൽ, കെണി വെക്കൽ, വിഷം എന്നിവ മൂലമാണ് സംഭവിക്കുന്നത്.
1836-ൽ ബ്രയാൻ ഹോട്ടൺ ഹോഡ്സൺ നേപ്പാളിൽ സാധാരണയായി കാണപ്പെടുന്ന ചുവന്ന ചെവികളുള്ള പൂച്ചയെ ഒരു ലിൻക്സ് ആയി പ്രഖ്യാപിക്കുകയും അതിന് ലിഞ്ചസ് എറിത്രോട്ടസ് എന്ന് പേരിടുകയും ചെയ്തു. എഡ്വേർഡ് ഫ്രെഡറിക് കെലാർട്ട് 1852-ൽ ശ്രീലങ്കയിൽ നിന്നുള്ള ആദ്യത്തെ കാട്ടുപൂച്ചയുടെ ചർമ്മത്തെക്കുറിച്ച് വിവരിക്കുകയും ഹോഡ്ജോണിന്റെ ചുവന്ന പൂച്ചയുമായി സാമ്യമുണ്ടെന്ന് ഉറപ്പിച്ചു പറയുകയും ചെയ്തു. 1876-ൽ ഫെലിസ് ഷാവിയാനയെക്കുറിച്ച് വിശേഷിപ്പിച്ചപ്പോൾ യാർകാന്റ് കൗണ്ടി, കഷ്ഗർ എന്നിവയ്ക്ക് ചുറ്റുമുള്ള സമതലങ്ങളിൽ നിന്നുള്ള പൂച്ച തൊലികളും തലയോട്ടികളും വില്യം തോമസ് ബ്ലാൻഫോർഡ് ചൂണ്ടിക്കാട്ടി.
2005-ൽ മാമൽ സ്പീഷീസ് ഓഫ് ദ വേൾഡിന്റെ രചയിതാക്കൾ 10 ഉപജാതികളെ സാധുവായ ഇനങ്ങളായി അംഗീകരിച്ചു. 2017 മുതൽ ക്യാറ്റ് സ്പെഷ്യലിസ്റ്റ് ഗ്രൂപ്പ് മൂന്ന് ഉപജാതികൾക്കു മാത്രമേ സാധുത നൽകിയുള്ളു. കാട്ടുപൂച്ചയുടെ ഭൂമിശാസ്ത്രപരമായ വ്യത്യാസം ഇതുവരെ കൃത്യമായി മനസ്സിലായിട്ടില്ല. അവയെപ്പറ്റി ശരിക്കും പരിശോധന നടത്തേണ്ടതുണ്ട്. മാമൽ സ്പീഷീസ് ഓഫ് ദ വേൾഡ് നൽകിയിരിക്കുന്ന ഇനങ്ങളുടെ വർഗ്ഗീകരണത്തെ അടിസ്ഥാനമാക്കിയാണ് താഴെ നൽകിയിരിക്കുന്ന പട്ടിക. ക്യാറ്റ് ക്ലാസിഫിക്കേഷൻ ടാസ്ക് ഫോഴ്സിന്റെ പുനരവലോകനത്തിൽ ഉപയോഗിച്ചിരിക്കുന്ന പര്യായങ്ങളും ഇത് കാണിക്കുന്നു:
ഇന്ത്യയിലെ വിവിധ ജൈവ ഭൂമിശാസ്ത്ര മേഖലകളിൽ നിന്നുള്ള 55 കാട്ടുപൂച്ചകളെ വിശകലനം നടത്തിയതിൽ നിന്നും ലഭിച്ച ഫലങ്ങൾ സൂചിപ്പിക്കുന്നത് ഉയർന്ന ജനിതക വ്യതിയാനവും അവയുടെ എണ്ണം തമ്മിലുള്ള താരതമ്യേന കുറഞ്ഞ വ്യത്യാസവുമാണ്. മധ്യ ഇന്ത്യൻ . . ന്റെ എണ്ണം ഥാർ മരുഭൂമിയിലെ . . യെ മറ്റുള്ളവയിൽ നിന്നും തെന്നിന്ത്യൻ . . യുടെ എണ്ണത്തെ ഉത്തരേന്ത്യൻ . . നിന്നും വേർതിരിക്കുന്നു. മധ്യ ഇന്ത്യയിലെ ഇവയുടെ എണ്ണം വടക്കൻ മേഖലയിലെ എണ്ണത്തേക്കാൾ, ജനിതകപരമായി തെക്കൻ പ്രദേശവുമായി ചേർന്നു നിൽക്കുന്നു.
1778-ൽ ജോഹാൻ ക്രിസ്റ്റ്യൻ ഡാനിയൽ വോൺ ഷ്രെബർ, ചൗസിനെ സ്പീഷിസ് നാമമായി ഉപയോഗിച്ചു. അതിനാൽ ഇത് ദ്വിപദ അതോറിറ്റിയായി കണക്കാക്കപ്പെടുന്നു. 1912-ൽ പോൾ മാറ്റ്ഷിയും 1920-ൽ ജോയൽ ആസാഫ് അല്ലനും ഗെൽഡെൻസ്റ്റാഡിന്റെ നാമകരണത്തിന്റെ സാധുതയെ ചോദ്യം ചെയ്തു. ഫെലിസ് ഓറികുലിസ് അപൈസ് നിഗ്രോ ബാർബാറ്റിസ് എന്ന പേര് ഒരു ദ്വിമാനമല്ലെന്നും അതിനാൽ അനുചിതമാണെന്നും വാദിച്ചു. "ചൗസ്" എന്നത് ശാസ്ത്രീയ നാമത്തിലെ ഒരു പൊതുനാമമായി ഉപയോഗിച്ചു.
റഷ്യൻ സാമ്രാജ്യത്തിന്റെ തെക്കേ അതിർത്തിയിൽ ടെറക് നദിക്ക് സമീപം കാട്ടുപൂച്ചയെ പിടികൂടിയ ആദ്യത്തെ ശാസ്ത്രജ്ഞനാണ് ബാൾട്ടിക്-ജർമ്മൻ പ്രകൃതിശാസ്ത്രജ്ഞനായ ജോഹാൻ ആന്റൺ ഗുൽഡെൻസ്റ്റാഡ്. 1768–1775 ൽ റഷ്യയിലെ കാതറിൻ രണ്ടാമന്റെ പേരിൽ അദ്ദേഹം പര്യവേക്ഷണം നടത്തിയ പ്രദേശമാണിത്. 1776 ൽ "ചൗസ്" എന്ന പേരിൽ അദ്ദേഹം ഈ മാതൃക വിവരിച്ചു.
കൊക്കേഷ്യൻ തണ്ണീർത്തടത്തിൽ പിടിക്കപ്പെട്ട ഒരു മാതൃകയെ അടിസ്ഥാനമാക്കി 1776-ൽ ജോഹാൻ ആന്റൺ ഗോൾഡൻസ്റ്റാഡ് ഈ ഇനത്തെ ആദ്യമായി വിവരിച്ചു. ജോഹാൻ ക്രിസ്റ്റ്യൻ ഡാനിയൽ വോൺ ഷ്രെബർ പൂച്ചയ്ക്ക് ഇന്നത്തെ ദ്വിപദ നാമം നൽകി. അതിനാൽ ഇന്ന് ഇവയെ പൊതുവെയുള്ള ദ്വിപദ അതോറിറ്റിയായി കണക്കാക്കുന്നു. മൂന്ന് ഉപജാതികളെ നിലവിൽ അംഗീകരിച്ചിട്ടുണ്ട്.
ചെറിയ സസ്തനികൾ, പക്ഷികൾ മുതലായവയാണ് ഇവയുടെ പ്രധാന ഭക്ഷണം. മനുഷ്യവാസം ഉള്ളിടത്ത് ഇവ കൂടെക്കൂടെ വരാറുണ്ട്. തങ്ങളേക്കാൾ വളരെ വലിപ്പമുള്ള മൃഗങ്ങളെ ഇവ വേട്ടയാടാറുമുണ്ട് . ഭയപ്പെടുമ്പോൾ ഇവ മറ്റെല്ലാ പൂച്ചകളെയും പോലെ ചെവിയുയർത്തി നിൽക്കും.
ജഗതി ശ്രീകുമാർ അവതരിപ്പിക്കുന്ന വാര്യർ വക്കീൽ എന്ന കഥാപാത്രത്തിൻറെ ഗുമസ്തനാണ് പ്രദീപ്‌ . പാരമ്പര്യമായി കിട്ടിയതാണ് പ്രദീപിന് ഈ വക്കീൽഗുമസ്തപ്പണി. പ്രദീപിന് അച്ഛനായിരുന്നു ഗുമസ്തൻ വാര്യർ. വാര്യർ വക്കീൽ പിന്നെ അത് മകനെ ഏൽപിച്ചു. മട്ടാഞ്ചേരിയിലെ ഒരു തെരുവിലാണ് പ്രദീപിന്റെ താമസം. അതും വാര്യർ വക്കീൽ ഏർപ്പാടാക്കി കൊടുത്തതാണ്. അച്ഛനും അമ്മയും ഭാര്യയും മകനും മാത്രമടങ്ങുന്നതായിരുന്നു അജയന്റെ കുടുംബം. വ്യത്യസ്തമതവിഭാഗങ്ങളിൽ നിന്നും വിവാഹിതരായതാണ് അജയനും സഫിയയും. അതിനാൽ ഇവർക്ക് ബന്ധുക്കളിൽ നിന്നുള്ള സംരക്ഷണം നഷ്ടപ്പെടുന്നു. ചികിത്സിച്ചു ഭേദമാക്കാനാവാത്തതും പതിയെ കാഴ്ച്ച നഷ്ടപ്പെടുന്നതുമായ ഒരു നേത്രരോഗത്തിന്റെ പിടിയിലുമാണ് പ്രദീപ്‌.
മധു കൈതപ്രം സംവിധാനവും സി.വി. ബാലകൃഷ്ണൻ രചനയും നിർവഹിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് ഓർമ്മ മാത്രം . ദിലീപ് വക്കീൽ ഗുമസ്തനായി വേഷമിടുന്ന ചിത്രത്തിൽ പ്രിയങ്ക നായർ, മാസ്റ്റർ സിദ്ധാർത്, ജഗതി ശ്രീകുമാർ, ധന്യ മേരി വർഗീസ്, നെടുമുടി വേണു, സലീം കുമാർ, ഹരിശ്രീ അശോകൻ എന്നിവരും പ്രധാന വേഷങ്ങൾ അവതരിപ്പിക്കുന്നു. കൈതപ്രം ദാമോദരൻ നമ്പൂതിരിയുടെ ഗാനങ്ങൾക്ക് കൈതപ്രം വിശ്വനാഥൻ സംഗീതം പകരുന്നു. എം. ജെ. രാധാകൃഷ്ണനാണ് ക്യാമറ. ഹൊറൈസൺ ഇൻറർനാഷണലിന്റെ ബാനറിൽ എം. രാജൻ‍ തളിപ്പറമ്പ് ചിത്രം നിർമിച്ചിരിക്കുന്നു. ഏകാന്തം, മധ്യവേനൽ എന്നീ ചിത്രങ്ങളിലൂടെ ശ്രദ്ധേയനായ മധു കൈതപ്രത്തിന്റെ മൂന്നാമത്തെ ചിത്രമാണ് ഓർമ്മ മാത്രം.
പിന്നീട് പോലീസ് സ്റ്റേഷനിൽ നിന്നും അറിയിപ്പ് ലഭിച്ച് പ്രദീപും ഭാര്യയും വാര്യരും സ്റ്റേഷനിലെത്തിയെകിലും കിട്ടിയത് തന്റെ മകനല്ലെന്നു തിരിച്ചറിയുന്നു. എന്നാൽ അല്പസമയത്തോളം മാനസികവിഭ്രാന്തിയാൽ അത് തന്റെ മകനാണെന്നു പ്രദീപ്‌ തെറ്റിദ്ധരിക്കുന്നു. വിഭ്രാന്തിയിൽ നിന്നും മോചിതനായ പ്രദീപ്‌ അവനെ തന്റെ മകനായി സ്വീകരിക്കാൻ തയ്യാറാണെന്നു പോലിസിനെ അറിയിക്കുന്നു. എന്നാൽ അതു പൂർത്തിയാക്കാനുള്ള നിയമനടപടികൾ ദുർഗ്ഗരമാണന്നു പോലീസ് പ്രദീപിനെ അറിയിച്ചു. പിന്നെ അടുത്ത ദിവസം തന്നെ അതേ കുട്ടിയെ വഴിവക്കിൽ വച്ചു കാണുകയും പ്രദീപ്‌ കുട്ടിയെ വാരിപ്പുണരുകയും ചെയ്യുന്നിടത്ത് ചിത്രം അവസാനിക്കുന്നു.
ദീപുവിന് തൃശൂർ മൃഗശാല കാണിക്കുവാനായി കൊണ്ടുപോയി തിരിച്ചു വരുമ്പോളുണ്ടാകുന്ന ബോംബ് സ്ഫോടനത്തിലെ ജനപ്രവാഹത്തിൽ പ്രദീപിന് മകനെ നഷ്ടപ്പെടുന്നു. പോലീസ് സ്റ്റേഷനിൽ പരാതിപ്പെട്ടെങ്കിലും ആശാവഹമായ മറുപടി ലഭിക്കുന്നില്ല. മകനില്ലാതെ പ്രദീപ്‌ ഭവനത്തിൽ തിരികെയെത്തുന്നു. പിന്നീട് അന്വേഷണത്തിനായി പ്രദീപ്‌ നാടോടി മേഖലകളിലും ജോത്സ്യന്റെ നിർദ്ദേശപ്രകാരം തമിഴ്നാട് പ്രദേശങ്ങളിലും സ്വയം അന്വേഷണം നടത്തുന്നു. പല പ്രദേശങ്ങളിൽ നിന്നും പലരിൽ നിന്നുമുള്ള അറിയിപ്പുകളാൽ അജയൻ പല സ്ഥലങ്ങളിലെത്തിപ്പെട്ടെങ്കിലും അവരൊന്നും തന്റെ മകനല്ലെന്നു തിരിച്ചറിഞ്ഞു പ്രദീപ്‌ വിഷമിച്ചു യാത്രയാകുന്നു.
ദീപ ആണ് പ്രദീപിന്റെ ഭാര്യ, അഞ്ചു വയസുകാരൻ ദീപു മകനും. ജീവനുതുല്യം അവർ മകനെ സ്‌നേഹിച്ചു. രണ്ടാമതൊരാൾ തങ്ങളുടെ സ്‌നേഹം പങ്കിടാതിരിക്കാനായി മറ്റൊരു കുട്ടിക്കുള്ള വാതിൽപോലും കൊട്ടിയടച്ചു. അതിനായി ഗർഭം അലസിപ്പിക്കുന്നിടത്താണ് ചിത്രം ആരംഭിക്കുന്നത്. സാമ്പത്തികമായി വളരെ പിന്നോക്കമായിരുന്നു പ്രദീപിന് ന്കുടുംബം . ദീപുവിനെ ഒരു ഹൈക്കോടതി ജഡ്ജിയാക്കണമെന്നായിരുന്നു പ്രദീപിന്റെ ആഗ്രഹം. ഒരു പ്രശ്‌നവുമില്ലാതെ മുമ്പോട്ടു പോയിക്കൊണ്ടിരുന്ന ആ കുടുംബത്തിന് അജയുടെ തിരോധാനം എന്ന ദുരന്തത്തെ നേരിടേണ്ടിവരുന്നു.
മധു കൈതപ്രത്തിന്റെ സുഹൃത്തായ റഹീം കടവത്തിന്റെ കഥയാണ് ചിത്രത്തിന് പ്രേരണയായത്. സി. വി. ബാലകൃഷ്ണൻ തിരക്കഥയും സംഭാഷണവും നിർവഹിച്ചിരിക്കുന്നു. കഥയുടെ സാമൂഹിക പ്രസക്തിയാണ് തന്നെ ആകർഷിച്ചതെന്ന് മധു പറയുന്നു. നൂറു ശതമാനവും ഒരു കുടുംബചിത്രമാണ് മധു കൈതപ്രം ഇതിലൂടെ അവതരിപ്പിക്കുന്നത്.
ആദ്യകാലത്ത് കോൺഗ്രസ് പ്രവർത്തകനായിരുന്ന ശാന്തിഭൂഷൺ പിന്നീട് ജനതാ പാർട്ടിയുടെ ഭാഗമായി. 1977-1980 കാലഘട്ടത്തിൽ രാജ്യസഭാംഗവും കേന്ദ്ര നിയമകാര്യ വകുപ്പ് മന്ത്രിയുമായി. മൊറാർജി ദേശായി പ്രധാനമന്ത്രിയായ ജനതാ ഭരണകാലത്ത് ശാന്തിഭൂഷൺ നിയമമന്ത്രി ആയിരിക്കുമ്പോഴാണ് ഭരണഘടനയുടെ 44-ആം ഭേദഗതി അവതരിപ്പിക്കുന്നത്. അടിയന്തരാവസ്ഥയിൽ നടന്ന പോലെ അടിസ്ഥാന മനുഷ്യവകാശങ്ങൾ തടയാൻ പാടില്ലെന്നും വ്യവസ്ഥ ചെയ്യുന്ന ബിൽ സഭയിൽ അവതരിപ്പിച്ചത് ശാന്തി ഭൂഷനാണ്. 1980-ൽ ബി.ജെ.പി രൂപീകരിച്ചപ്പോൾ സ്ഥാപക അംഗവും പാർട്ടിയുടെ ആദ്യ ദേശീയ ട്രഷററുമായിരുന്ന അദ്ദേഹം
സുപ്രീം കോടതിയിലെ മാസ്റ്റർ ഓഫ് റോസ്റ്റർ സമ്പ്രദായം ചോദ്യം ചെയ്ത അദ്ദേഹം അതിൽ വ്യക്തത വരുത്തണമെന്ന് ആവശ്യപ്പെട്ട് സുപ്രീം കോടതിയിൽ ഹർജി നൽകിയെങ്കിലും സുപ്രീം കോടതിയുടെ പരമാധികാരി ചീഫ്ജസ്റ്റീസ് ആണെന്ന കാര്യത്തിൽ സംശയമില്ലെന്ന് വിധിച്ച കോടതി ശാന്തി ഭൂഷൻ്റെ ഹർജി തള്ളി. 1980-ൽ സ്ഥാപിച്ച സെൻറർ ഫോർ പബ്ലിക് ഇൻറർസ്റ്റ് ലിറ്റിഗേഷൻ എന്ന സന്നദ്ധ സംഘടനയിലൂടെ നിയമ പോരാട്ടങ്ങൾ നടത്തി.
നിയമജ്ഞനാണെങ്കിലും നിയമത്തിനല്ല നീതിക്ക് ഒന്നാം സ്ഥാനം നൽകണമെന്നായിരുന്നു അദ്ദേഹം വാദിച്ചിരുന്നത്.
1975-ൽ അടിയന്തരാവസ്ഥയ്ക്ക് ഇടയാവുകയും ചെയ്ത അലഹാബാദ് ഹൈ കോടതി വിധിയിൽ സോഷ്യലിസ്റ്റ് നേതാവ് രാജ് നരേനിന് വേണ്ടി വാദിച്ചത് ശാന്തി ഭൂഷൺ ആയിരുന്നു.
പിന്നീട് സജീവരാഷ്ട്രീയത്തിൽ നിന്ന് ഒഴിവായ അദ്ദേഹം അണ്ണാ ഹസാരയുടെ നേതൃത്വത്തിൽ നടന്ന അഴിമതി വിരുദ്ധ പോരാട്ടത്തിൻ്റെ ഭാഗമായി. ലോക്പാൽ കരട് ബിൽ തയ്യാറാക്കാൻ രൂപീകരിച്ച സർക്കാരിൻ്റെയും പൗരസമൂഹത്തിൻ്റെയും പ്രതിനിധികൾ ഉൾപ്പെട്ട സംയുക്ത സമിതിയിൽ അംഗമായിരുന്നു.
റഫാൽ യുദ്ധവിമാന ഇടപാടിൽ സുപ്രീം കോടതിയുടെ മേൽനോട്ടത്തിൽ അന്വേഷണം വേണമെന്ന പൊതുതാൽപ്പര്യ ഹർജിയിൽ വാദം നടത്തിയത് ശാന്തി ഭൂഷനാണ്. അവസാന കാലം വരെ അഭിഭാഷക രംഗത്ത് സജീവ സാന്നിധ്യമായിരുന്നു.
2012-ൽ നടന്ന ആം ആദ്മി പാർട്ടി രൂപീകരണത്തിൽ പ്രധാന പങ്ക് വഹിച്ചു. പിന്നീട് അഭിപ്രായ വ്യത്യാസങ്ങളെ തുടർന്ന് ആപ്പ് വിട്ട അദ്ദേഹം അരവിന്ദ് കെജരിവാളിൻ്റെ ശക്തനായ വിമർശകനായി മാറി.
പൊതുതാൽപ്പര്യമുള്ള ഒട്ടേറെ കേസുകൾ സ്വയം ഏറ്റെടുത്ത് വാദിച്ച് അഴിമതിക്കെതിരെ പോരാടിയ മുതിർന്ന അഭിഭാഷകനും സാമൂഹിക പ്രവർത്തകനുമാണ്.
ആരോഗ്യസംരക്ഷണകേന്ദ്രങ്ങളിൽ രക്തവുമായുള്ള സമ്പർക്കം - പ്രധാനമായും ഡോക്ടർമാർ, നഴ്സുമാർ, ദന്തഡോക്ടർമാർ, മറ്റ് ആരോഗ്യപ്രവർത്തകർ എന്നിവരാണ് കൂടുതൽ അപകടസാധ്യത നേരിടുന്നത്.
വായുവിലൂടെയോ, ജലപാനീയങ്ങളിലൂടെയോ, കീടങ്ങൾ മുഖാന്തരമോ , സാധാരണ സമ്പർക്കത്തിലൂടെയോ ഈ വൈറസ് പകരില്ല. . കടുത്ത രോഗബാധയാണെങ്കിൽ 1 മുതൽ 6 വരെ മാസം കൊണ്ടാണ് രോഗലക്ഷണങ്ങൾ പ്രത്യക്ഷപ്പെടുന്നത്. തലകറക്കം, ഛർദ്ദി, വിശപ്പില്ലായ്മ, തളർച്ച, പേശീ-സന്ധിവേദന എന്നിവയാണ് പ്രാരംഭലക്ഷണങ്ങൾ. തുടർന്ന് മഞ്ഞപ്പിത്തം, കടും നീലനിറത്തിലുള്ള മൂത്രം{തെളിവ്}, അയഞ്ഞ മലം തുടങ്ങിയ ലക്ഷണങ്ങൾ പ്രത്യക്ഷപ്പെടുന്നു. ഹെപ്പറ്റിറ്റിസ് ബി രോഗബാധിതരിൽ ഏതാണ്ട് 1% കരൾ വീക്കത്തെ തുടർന്ന് ആദ്യഘട്ടത്തിൽ തന്നെ മരണമടയുന്നു.
ഹെപ്പറ്റിറ്റിസ് ബി വൈറസിൻറെ ആക്രമണം ശരീരത്തിൻറെ രോഗപ്രതിരോധ വ്യവസ്ഥയെ പ്രതികൂലമായി ബാധിക്കുന്നു. രോഗബാധിതമായ കരൾകോശങ്ങളോടുള്ള പ്രതിരോധപ്രവർത്തനം ആ കോശങ്ങളെ നശിപ്പിക്കുകയും കരൾവീക്കത്തിന് കാരണമാകുകയും ചെയ്യുന്നു. തുടർന്ന് കരളിലെ എൻസൈമുകൾ രക്തത്തിലേക്ക് കലരുന്നു. രക്തം കട്ടപിടിക്കാൻ ആവശ്യമായ പ്രോത്രോംബിൻ എന്ന ഘടകത്തെ ഉല്പാദിപ്പിക്കാനുള്ള കരളിൻറെ ശേഷി വൈറസുകൾ നശിപ്പിക്കുന്നു. തൽഫലമായി രക്തം കട്ടപിടിക്കൽ സാവകാശത്തിലാകുന്നു. കൂടാതെ കരൾ പ്രവർത്തനരഹിതമാകുന്നതോടെ കേടായ ചുവന്ന രക്താണുക്കൾ വിഘടിച്ചുണ്ടാകുന്ന ബിലിറൂബിൻ എന്ന വസ്തുവിനെ പുറന്തള്ളാനുള്ള ശരീരത്തിൻറെ കഴിവ് നശിക്കുന്നു. തൽഫലമായി മഞ്ഞപ്പിത്തം ഉണ്ടാകുന്നു. കണ്ണിനും ശരീരത്തിനും മഞ്ഞനിറം, മൂത്രത്തിന് കടുത്തനിറം എന്നിവ പ്രകടമാകുന്നു
ഹെപ്പറ്റൈറ്റിസ് - ബി ബാധിതരുടെ രക്തത്തിലൂടെയും ശരീരദ്രവങ്ങളിലൂടെയും പകരുന്ന ഈ സാംക്രമിക രോഗം ലോകവ്യാപകമായി കാണപ്പെടുന്നു. ഉഷ്ണമേഖല പ്രദേശങ്ങളിലും വികസ്വര രാജ്യങ്ങളിലും രോഗബാധ കൂടുതലാണ്. സാമൂഹ്യ-പരിസ്ഥിതി ഘടകങ്ങൾ ഈ രോഗത്തിൻറെ വ്യാപനത്തെ സ്വാധീനിക്കുന്നു. ജീവിത നിലവാരം മെച്ചപ്പെട്ട രാജ്യങ്ങളിൽ രോഗനിരക്ക് കുറവാണ്. നേരത്തെ രോഗം ബാധിച്ചവരായോ , ഇപ്പോൾ രോഗമുള്ളവാരോ ആയി 20 കോടി ആളുകളും 3.5 കോടി ദീർഘസ്ഥ രോഗാവസ്ഥ ഉള്ളവരും ഇപ്പോൾ ലോകത്തിലുണ്ട്. കരളിലെ അർബുദം മൂലമുള്ള 60 മുതൽ 80 ശതമാനം മരണ കാരണങ്ങളും ഹെപ്പറ്റൈറ്റിസ് -ബി വൈറസ് ബാധയാണ്.
ഹെപ്പറ്റിറ്റിസ് ബി സർഫസ് ആൻറിജെൻ നിർണയം – വൈറസ് ശരീരത്തിൽ പ്രവേശിച്ചതിൻറെ പ്രാഥമിക അടയാളമാണിത്. 1-2 മാസത്തിനകം ഇത് രക്തത്തിൽ നിന്ന് അപ്രത്യക്ഷമാകുന്നു
ഹെപ്പറ്റിറ്റിസ് ബി കോർ ആൻറിബോഡി നിർണയം -- ഹെപ്പറ്റിറ്റിസ് ബി സർഫസ് ആൻറിജൻ പ്രത്യക്ഷപ്പെട്ടത്തിന് ശേഷം ഒരു ആഴ്ചയ്ക്കുള്ളിലാണ് ഈ ആൻറിബോഡി കണ്ടെത്താൻ കഴിയുന്നത്
ഹെപ്പറ്റിറ്റിസ് ബി സർഫസ് ആൻറിബോഡി നിർണയം -- രോഗപ്രതിരോധ വാക്സിൻ എടുത്തവരിലും ഹെപ്പറ്റിറ്റിസ് രോഗമുക്തി നേടിയവരിലും ഇത് കണ്ടുവരുന്നു.
മനുഷ്യന്റെ കരളിനെ ബാധിച്ചു ദീർഘസ്ഥ മഞ്ഞപ്പിത്തം എന്ന രോഗാവസ്ഥ ഉണ്ടാക്കുന്ന ഒരിനം വൈറസ് ആണ് ഹെപ്പറ്റൈറ്റിസ് -ബി . തന്മൂലമുണ്ടാകുന്ന രോഗാവസ്ഥയും ഹെപ്പറ്റൈറ്റിസ് -ബി എന്ന പേരിലാണ് അറിയപ്പെടുന്നത്. സിറം ഹെപ്പറ്റൈറ്റിസ് എന്ന പേരിലാണ് പണ്ട് ഈ രോഗം അറിയപ്പെട്ടിരുന്നത്. 1963 ൽ, ബ്ലൂംബെർഗ് ആണ് ഇരട്ട കവചമുള്ള ഈ ഡി.എൻ.എ വൈറസിനെ തിരിച്ചറിഞ്ഞത്.
ഹെപ്പറ്റിറ്റിസ്-ബി രോഗമുക്തി നേടിയ ആളുകളുടെ രക്തത്തിൽ ഹെപ്പറ്റിറ്റിസ് -ബി സർഫസ് ആൻറിബോഡിയും കോർ ആൻറിബോഡിയും ദീർഘകാലം നിലനിൽക്കുന്നു. കരൾ കേടാകുന്നതിനാൽ ട്രാൻസ് അമിനേസ് എന്ന എൻസൈമിൻറെ അളവ് രക്തത്തിൽ വളരെ കൂടുതലായിരിക്കും. ആൽബുമിൻറെ അളവ് കുറവായിരിക്കും. പ്രോത്രോംബിൻ ഉണ്ടാകുന്നതിൻറെ സമയദൈർഘ്യം വളരെ കൂടുതലായിരിക്കും.
ക്ഷീണം, സന്ധിവേദന, ഇടവിട്ടുള്ള പനി, തലക്കറക്കം, ഛർദ്ദി, വിശപ്പില്ലായ്മ, വയറുവേദന, വയറിളക്കം, ശരീരത്തിന് മഞ്ഞനിറം, മൂത്രത്തിന് കടുത്ത നിറം എന്നിവയാണ് പ്രധാന ലക്ഷണങ്ങൾ
പുഷ്പങ്ങളെ ആകർഷകമാക്കുന്ന വർണ്ണശബളമായ ഭാഗമാണ് ദളപുടം. ബാഹ്യദളപുടത്തിനും കേസരപുടത്തിനും ഇടയിലായാണ് ദളപുടം കാണപ്പെടുന്നത്. ദളങ്ങൾ ഒന്നോ അതിലധികമോ നിരകളായി ക്രമീകരിച്ചിരിക്കും. ഇവ മൃദുലവും കനം കുറഞ്ഞതും വർണശബളവും ആയതിനാൽ പുഷ്പങ്ങളെ ആകർഷകമാക്കുന്നു. ദളങ്ങൾ പലപ്പോഴും സുഗന്ധമുള്ളതുമാണ്. രാത്രികാലങ്ങളിൽ വിടരുന്ന പുഷ്പങ്ങളുടെ ദളങ്ങൾ വെളുത്തനിറമുള്ളതും സുഗന്ധമുള്ളതുമായിരിക്കും. പരാഗണത്തിന് പ്രാണികളെയും പറവകളെയും മറ്റും ആകർഷിക്കാൻ ഇതു സഹായകമാണ്. സസ്യങ്ങളുടെ ഇനഭേദമനുസരിച്ച് ദളങ്ങൾ നിറത്തിലും വലിപ്പത്തിലും ആകൃതിയിലും വ്യത്യസ്തത പുലർത്തുന്നു. അരണമരം, ആത്ത എന്നിവയിലെ ദളങ്ങൾ പച്ചനിറമുള്ളതും മാംസളവും കട്ടിയേറിയതുമാണ്. ഇവ വിദളകല്പം എന്നറിയപ്പെടുന്നു.
ഇതിൽ ഏറ്റവും പ്രധാനമായിട്ടുള്ളത് പയറുവർഗങ്ങളുടെ പുഷ്പങ്ങൾപോലെ ചിത്രശലഭങ്ങളോടു സാദൃശ്യമുള്ള സവിശേഷമായ പാപ്പിലിയോനേഷ്യസ് ദളപുടമാണ്. ഇതിൽ വലിപ്പം കൂടിയ പതാകദളം ചെറിയ പാർശ്വദളങ്ങളായ രണ്ട് പക്ഷദള ങ്ങളെയും ഇതിനുള്ളിലായി രണ്ട് കീൽ ദളങ്ങളെയും പൊതിഞ്ഞിരിക്കുന്നു. പക്ഷദളങ്ങൾ ഒരേ വലിപ്പത്തിലുള്ളവയാണ്. കീൽ ദളങ്ങളുടെ ചുവടുഭാഗം സംയോജിച്ച് ബോട്ടിന്റെ ആകൃതിയിലായിത്തീർന്നിരിക്കുന്നു. ഇത് പ്രത്യുത്പാദനാവയവങ്ങളായ കേസരപുടവും ജനിപുടവും ആവരണം ചെയ്യുന്നു.
ദളങ്ങൾ സ്വതന്ത്രങ്ങളോ, മുഴുവനായോ ഭാഗികമായോ സംയോജിച്ചതോ ആയിരിക്കും. സ്വതന്ത്രദളങ്ങളെ വിയുക്തദള പുഷ്പങ്ങൾ എന്നും സംയോജിച്ചുള്ളവയെ സംയുക്തദള പുഷ്പങ്ങൾ എന്നും വിളിക്കുന്നു. വിയുക്തദള പുഷ്പങ്ങളുടെ സ്വതന്ത്രദളങ്ങൾ പുഷ്പാസനവുമായി സന്ധിക്കുന്ന ഭാഗം താരതമ്യേന വീതി കുറഞ്ഞതാണ്. ഈ ഭാഗം നഖരം എന്നറിയപ്പെടുന്നു. ദളത്തിന്റെ പരന്നു വിരിഞ്ഞ ആകർഷകമായ ഭാഗമാണ് ദളഫലകം .
ബാഹ്യദളങ്ങളും ദളങ്ങളുമുള്ള പുഷ്പങ്ങൾ ദ്വികഞ്ചുകപുഷ്പം എന്നും ഒരു നിര പരിദളപുടങ്ങൾ മാത്രമുള്ള പുഷ്പങ്ങൾ ഏകകഞ്ചുകപുഷ്പം എന്നും ദളങ്ങൾ കാണപ്പെടാത്ത അവസ്ഥ അദല അവസ്ഥ എന്നും അറിയപ്പെടുന്നു.
ഡയാന്തസ് സസ്യത്തിലേതുപോലെ അഞ്ചുദളങ്ങളുടെയും നഖരങ്ങൾ നീളം കൂടിയതാണ്. ഇതിന്റെ ദളഫലകം നഖരത്തിനു വലതുകോണായി വികസിതമായിരിക്കുന്നു.
കാജലിന്റെ ആദ്യ റിലീസ് 2010 ൽ എ. കരുണാകരന്റെ റൊമാന്റിക് കോമഡി ഡാർലിംഗ് ആയിരുന്നു, അതിൽ പ്രഭാസ് ഇനോപ്പം അഭിനയിക്കുകയും അനുകൂല പ്രതികരണം ലഭിക്കുകയും ബോക്സോഫീസിൽ വാണിജ്യവിജയം നേടുകയും ചെയ്തു, മികച്ച നടിക്കുള്ള രണ്ടാമത്തെ ഫിലിംഫെയർ നാമനിർദ്ദേശം കാജലിന് ലഭിച്ചു. ആ വർഷത്തിന്റെ അവസാനത്തിൽ, കാർത്തിയുടെ നായികയായി നാൻ മഹാൻ അല്ല എന്ന തമിഴ് ത്രില്ലർ ചിത്രത്തിൽ അഗർവാൾ പ്രത്യക്ഷപ്പെട്ടു, ഇത് ഒരു യഥാർത്ഥ ജീവിത സംഭവത്തെ അടിസ്ഥാനമാക്കി നല്ല അവലോകനങ്ങൾക്ക് വഴിതുറന്നു. ഇത് ബോക്സ് ഓഫീസ് വിജയമായിരുന്നു. പിന്നീട് ഇത് തെലുങ്കിൽ ആന്ധ്രാപ്രദേശിലെ നാ പെരു ശിവ എന്ന് വിളിക്കപ്പെട്ടു, അത് വിജയകരമായിരുന്നു. 2010 ൽ അഗർവാളിന്റെ അവസാന റിലീസ് ജൂനിയർ എൻ‌ടി‌ആർ ഇനും സമന്താ യ്‌ക്കുമൊപ്പം ബ്രിന്ദാവനം മറ്റൊരു റൊമാന്റിക് കോമഡി ചിത്രമായിരുന്നു. നിരൂപക പ്രശംസ നേടുകയും വാണിജ്യവിജയം നേടുകയും ചെയ്തു, മികച്ച നടിക്കുള്ള അഗർവാളിന് സിനിമാഎ അവാർഡ് ലഭിച്ചു.
അതേ വർഷം ജൂലൈയിൽ കാജൽ ബോളിവുഡിൽ തിരിച്ചെത്തിയത് ഏഴ് വർഷത്തിന് ശേഷം അജയ് ദേവ്ഗണിനൊപ്പം 2010 ലെ തമിഴ് ചിത്രത്തിന്റെ റീമേക്കായ സിംഗം എന്ന പോലീസ് സ്റ്റോറിയിൽ ഒരു പ്രധാന കഥാപാത്രത്തെ അവതരിപ്പിച്ചു.കാവ്യ ഭോസ്‌ലെ എന്ന ഗോവൻ പെൺകുട്ടിയെ അവതരിപ്പിച്ചതുപോലെ നിരൂപകരിൽ നിന്നും ഇതിന് സമ്മിശ്ര പ്രതികരണമാണ് ലഭിച്ചത്, നായകനെ കേന്ദ്രീകരിച്ചുള്ള സിനിമയിൽ കാജലിന് കൂടുതൽ വാഗ്ദാനം ചെയ്യാനില്ലെന്ന് വിമർശകർ അഭിപ്രായപ്പെട്ടു.മികച്ച അഭിനയത്തിനുള്ള ഫിലിംഫെയർ അവാർഡ്, മികച്ച വനിതാ അരങ്ങേറ്റത്തിനുള്ള സീ സിനി അവാർഡ് എന്നിവയാണ് അഭിനയത്തിന് രണ്ട് അവാർഡുകൾക്ക് നാമനിർദേശം ചെയ്യപ്പെട്ടത്.ബോക്‌സോഫീസിൽ പരാജയപ്പെട്ട നാഗ ചൈതന്യയ്‌ക്കൊപ്പം തെലുങ്ക് ചിത്രമായ ധാഡയിലൂടെ കാജൽ 2011 ഫിനിഷ് ചെയ്തു.
2016 ൽ രണ്ട് തെലുങ്ക് ചിത്രങ്ങളിൽ അഭിനയിച്ചു. കെ. എസ്. രവീന്ദ്ര സംവിധാനം ചെയ്ത സർദാർ ഗബ്ബാർ സിംഗ് എന്ന ചിത്രത്തിൽ പവൻ കല്യാൺന്റെ നായികയായി അഭിനയിച്ചു. ചിത്രത്തിന്റെ വിമർശനാത്മക പ്രതികരണം നെഗറ്റീവ് ആയി കലർത്തി. ലോകമെമ്പാടും 900 മില്യൺ ഡോളർ ഈ ചിത്രം നേടി. രണ്ടാമത്തെ തെലുങ്ക് റിലീസ് ശ്രീകാന്ത് അഡാലയുടെ കുടുംബ നാടകമായ ബ്രഹ്മോത്സവം, മഹേഷ് ബാബുവിനൊപ്പം, ഇത് വലിയ വിമർശനാത്മകവും വാണിജ്യപരവുമായ പരാജയമായിരുന്നു. ഹിന്ദി ചിത്രമായ ദോ ലഫ്‌സോൺ കി കഹാനി എന്ന റൊമാന്റിക് സിനിമയിൽ രൺദീപ് ഹൂഡയ്‌ക്കൊപ്പം അഭിനയിച്ചു. ചിത്രത്തിന് മിതമായ അവലോകനങ്ങൾ ലഭിച്ചു.
2016 ജൂലൈ അവസാനത്തോടെ കൊരടാല ശിവയുടെ ജനത ഗാരേജിൽ തന്റെ ആദ്യ ഐറ്റം നമ്പർ അവതരിപ്പിക്കാൻ ഒപ്പിട്ടു, അതിൽ മോഹൻലാൽ, ജൂനിയർ എൻ‌ടി‌ആർ, സാമന്ത രൂത്ത് പ്രഭു, നിത്യ മേനെൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഗാനത്തിന്റെ ഷൂട്ടിംഗ് 2016 ഓഗസ്റ്റ് മദ്ധ്യത്തിലാണ് നടന്നത്. "പക്ക ലോക്കൽ" എന്ന് പേരിട്ടിരിക്കുന്ന ഈ ഗാനത്തിന് പ്രേക്ഷകരുടെ മികച്ച സ്വീകാര്യത ലഭിച്ചു. അവളുടെ അടുത്ത റിലീസായ കവലൈ വെൻഡത്തിന് നല്ല അവലോകനങ്ങൾ ലഭിച്ചുവെങ്കിലും അവളുടെ പ്രകടനത്തെ വിമർശകർ പ്രശംസിച്ചു. 2016 ഡിസംബറിൽ വിജയ് 61 നൊപ്പം വിജയ് നായികയായി അഭിനയിച്ചു.
രണ്ടാമത്തേത് വിജയ് അഭിനയിച്ച എ. ആർ മുരുകദോസ് ന്റെ തുപ്പാക്കി, അതിൽ ബോക്സറായി അഭിനയിച്ചു. നിരൂപകരിൽ നിന്ന് നല്ല പ്രതികരണമാണ് ഇതിന് ലഭിച്ചത്, വാണിജ്യപരമായി വലിയ വിജയമായിരുന്നു ഇത്, ഒരു ബില്യൺ ഡോളർ ശേഖരിച്ച രണ്ടാമത്തെ തമിഴ് ചിത്രമായി ഇത് മാറി. 2012 ൽ അവസാനമായി പുറത്തിറങ്ങിയത് തെലുങ്ക് റൊമാൻസ് ചിത്രമായ സരോചരു, രവി തേജയ്‌ക്കൊപ്പം രണ്ടാം തവണയാണ്. അവളുടെ പ്രകടനത്തെ നിരൂപകർ പ്രശംസിച്ചുവെങ്കിലും ഈ ചിത്രത്തിന് മോശം അവലോകനങ്ങൾ ലഭിക്കുകയും ബോക്സ് ഓഫീസിൽ ശരാശരിയേക്കാൾ താഴെയുള്ള ബിസിനസുകൾ നടത്തുകയും ചെയ്തു.
2011 ൽ ദസരദ് സംവിധാനം ചെയ്ത മിസ്റ്റർ പെർഫെക്റ്റ് എന്ന റൊമാന്റിക് കോമഡി ചിത്രത്തിൽ അഗർവാൾ രണ്ടാം തവണ പ്രഭാസുമായി ജോഡിയായി. ചിത്രം നിരൂപണപരവും വാണിജ്യപരവുമായ വിജയമായി. യാഥാസ്ഥിതിക ഡോക്ടറെന്ന നിലയിൽ അഗർവാളിന്റെ പ്രകടനവും പ്രഭാസിനൊപ്പമുള്ള അവളുടെ രസതന്ത്രവും വിമർശകരുടെ പ്രശംസ പിടിച്ചുപറ്റി. അഭിനയത്തിന് അഗർവാളിന് തെലുങ്കിലെ മികച്ച നടിക്കുള്ള മൂന്നാമത്തെ ഫിലിംഫെയർ നോമിനേഷൻ ലഭിച്ചു. മെയ് മാസത്തിൽ വീരയിൽ അഭിനയിച്ചു, അനുഷ്ക ഷെട്ടിക്ക് പകരമായി രവി തേജയ്‌ക്കൊപ്പം ആദ്യമായി അഭിനയിച്ചു. ചിത്രത്തിന് മിതമായ അവലോകനങ്ങൾ ലഭിച്ചു.
അടുത്തതായി, രണ്ട് തമിഴ് ചിത്രങ്ങളിൽ അഭിനയിച്ചു, വ്യവസായ പ്രമുഖരായ അഭിനേതാക്കൾ, സംവിധായകർ എന്നിവരോടൊപ്പം. 2015 ജൂലൈയിൽ ധനുഷിന്റെ നായികയായി ബാലാജി മോഹന്റെ ഗ്യാങ്സ്റ്റർ കോമഡി ചിത്രമായ മാരിയിൽ ഒരു സംരംഭകയായി അവർ പ്രത്യക്ഷപ്പെട്ടു. ചിത്രം വാണിജ്യ വിജയമായി. വിശാലിനൊപ്പം സുസീന്തിരന്റെ ആക്ഷൻ ചിത്രമായ പായൂം പുളിയും സമ്മിശ്ര പ്രതികരണമാണ് നേടിയത്, ബോക്സോഫീസിൽ പരാജയപ്പെട്ടു. ദ്വിഭാഷാ റൊമാന്റിക് കോമഡി ചിത്രമായ സൈസ് സീറോയിലും അവർ അതിഥി വേഷം ചെയ്തു.
2014 ന്റെ തുടക്കത്തിൽ, ആർ. ടി. നീസന്റെ ചിത്രമായ ജില്ലയിൽ കാജൽ അഭിനയിച്ചു, അതിൽ ഒരു പോലീസ് ഉദ്യോഗസ്ഥ ആയി അഭിനയിച്ചു. തെലുങ്ക് ആക്ഷൻ ത്രില്ലർ ചിത്രമായ യെവാഡുവിൽ അവർ അതിഥി വേഷത്തിൽ പ്രത്യക്ഷപ്പെട്ടു. അടുത്തതായി പുറത്തിറങ്ങിയത് കൃഷ്ണ വംശിയുടെ കുടുംബ നാടകമായ ഗോവിന്ദുടു അന്ദരിവാഡെലെ ആണ്. ബോക്സോഫീസിൽ 417 മില്യൺ ഡോളർ നേടിയ ഇത് 2014 ൽ ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രങ്ങളിലൊന്നായി മാറി.
2013 ന്റെ തുടക്കത്തിൽ വി വി വിനായക് ന്റെ ആക്ഷൻ ചിത്രമായ നായക് എന്ന ചിത്രത്തിലാണ് കാജൽ അഭിനയിച്ചത്. പുറത്തിറങ്ങിയപ്പോൾ, ഇതിന് നല്ല അവലോകനങ്ങൾ ലഭിച്ചു, വാണിജ്യപരമായി വലിയ വിജയമായിരുന്നു. ആ വർഷം തന്നെ നീരജ് പാണ്ഡെ സംവിധാനം ചെയ്ത സ്‌പെഷ്യൽ 26 എന്ന ഹിന്ദി ചിത്രത്തിലും അഭിനയിച്ചു. ഇത് ഒരു പ്രധാന വിമർശനാത്മകവും വാണിജ്യപരവുമായ വിജയമായി.
2012 ന്റെ തുടക്കത്തിൽ പുരി ജഗദ്‌നാഥ്‌ സംവിധാനം ചെയ്ത് മഹേഷ് ബാബു വിനൊപ്പം കാജൽ തെലുങ്ക് ഗ്യാങ്സ്റ്റർ ചിത്രമായ ബിസിനസ്മാൻ എന്ന സിനിമയിൽ അഭിനയിച്ചു .ഒരു സംക്രാന്തി റിലീസ്, ഇത് നല്ല അവലോകനങ്ങൾക്ക് വഴിതുറക്കുകയും വാണിജ്യപരമായി വിജയിക്കുകയും ചെയ്തു.പരിമിതമാണെങ്കിലും കാജലിന്റെ പ്രകടനം വിമർശകരുടെ പ്രശംസ പിടിച്ചുപറ്റി.
ആ വർഷം അവസാനം രണ്ട് ഉയർന്ന ആക്ഷൻ ഫ്ലിക്കുകളുമായി കാജൽ തമിഴ് സിനിമയിലേക്ക് തിരിച്ചുവന്നു.കെ. വി. ആനന്ദ് സംവിധാനം ചെയ്ത് സൂര്യ അഭിനയിച്ച മാട്രാൻ ആയിരുന്നു ആദ്യത്തേത്.നിരൂപകരിൽ നിന്ന് നല്ല പ്രതികരണമാണ് ഈ ചിത്രത്തിന് ലഭിച്ചത്.
പിന്നീട് ശ്രീനു വൈറ്റ്‌ലയുടെ ബാദ്ഷാ യിൽ ജൂനിയർ എൻ‌ടി‌ആറിനൊപ്പം കരിയറിൽ രണ്ടാം തവണയും അഭിനയിച്ചു.കൂടാതെ ഈ ചിത്രം സാമ്പത്തിക വിജയമായിരുന്നു.2013 ൽ അവസാനമായി പുറത്തിറങ്ങിയത് കാർത്തിയുടെ നായികയായ ഓൾ ഇൻ ഓൾ അഴാഗു രാജയാണ്.
മുംബൈ നഗരത്തിൽ സുമൻ അഗർവാളിന്റേയും വിനയ് അഗർവാളിന്റേയും മകളായി ജനിച്ചു .സഹോദരി നിഷ അഗർവാൾ തെലുഗു ചലച്ചിത്രങ്ങളിൽ അഭിനയിക്കുന്നുണ്ട്. മുംബൈയിൽ പഠനം പൂർത്തിയാക്കിയ കാജൽ, മോഡലിങ്ങ് രംഗത്തേയ്ക്ക് കടന്നു .
എൻ‌ടി‌ആർ ജൂനിയറിനൊപ്പം പുരി ജഗന്നാഥ് സംവിധാനം ചെയ്ത തെലുങ്ക് ആക്ഷൻ ചിത്രമായ ടെമ്പറിലാണ് കാജലിന്റെ 2015 ൽ ആദ്യമായി പുറത്തിറങ്ങിയത്. നിരൂപകരിൽ നിന്ന് മികച്ച പ്രതികരണമാണ് ഈ ചിത്രത്തിന് ലഭിച്ചത്.
കാജൽ അഗർവാൾ . ഒരു ഇന്ത്യൻ ചലച്ചിത്ര അഭിനേത്രിയാണ് .തമിഴ്, തെലുങ്ക്, ഹിന്ദി എന്നീ ഭാഷകളിലെ ചലച്ചിത്രങ്ങളിൽ അഭിനയിച്ച കാജൽ, നാല് സൗത്ത്ഫി ലിംഫെയർ അവാർഡുകൾക്ക് നാമനിർദ്ദേശം ചെയ്യപ്പെട്ടു.
2020 ൽ കാജലിന്റെ മെഴുക് രൂപം മാഡം തുസാഡ്‌സ് സിംഗപ്പൂരിൽ പ്രദർശിപ്പിച്ചിരുന്നു.മെഴുക് പ്രതിമ ലഭിച്ച ആദ്യത്തെ ദക്ഷിണേന്ത്യൻ നടിയായി.
സ്കൂൾ വിദ്യാഭ്യാസത്തിനോടൊപ്പം നൃത്തവും പഠിച്ചിരുന്ന പാറുക്കുട്ടി കോളേജിലെത്തിയതോടെ കഥകളി പഠനത്തിലേക്കു തിരിഞ്ഞു. മുതുപ്പിലക്കാട് ഗോപാലപ്പണിക്കരാശാന്റെ കീഴിൽ തുടങ്ങിവെച്ച പഠനത്തിനിടെ കൊറ്റംകുളങ്ങര ദേവീക്ഷേത്രത്തിൽ പൂതനാമോക്ഷത്തിലെ ലളിത-പൂതനയായി ആദ്യമായി അരങ്ങേറ്റം നടത്തി. തുടർന്നു് പോരുവഴി ശ്രീകൃഷ്ണവിലാസം കഥകളിയോഗത്തിൽ ചേർന്ന് വിവിധ സ്ത്രീവേഷങ്ങൾ ചെയ്തുതുടങ്ങുകയും ഒപ്പം പോരുവഴി ഗോപാലപ്പിള്ളയാശാനിൽ നിന്നു് കൂടുതൽ വേഷങ്ങൾ പരിശീലിച്ചെടുക്കുകയും ചെയ്തു.